CELEX: 32018D1698
Language: sk
Date: 2018-11-09 00:00:00
Title: Vykonávacie rozhodnutie Komisie (EÚ) 2018/1698 z 9. novembra 2018 o určitých ochranných opatreniach v súvislosti s africkým morom ošípaných v Bulharsku [oznámené pod číslom C(2018) 7543] (Text s významom pre EHP)

12.11.2018   
               
               
                  SK
               
               
                  Úradný vestník Európskej únie
               
               
                  L 282/15
               
            
         VYKONÁVACIE ROZHODNUTIE KOMISIE (EÚ) 2018/1698
         z 9. novembra 2018
         o určitých ochranných opatreniach v súvislosti s africkým morom ošípaných v Bulharsku
         
            
               [oznámené pod číslom C(2018) 7543]
            
         
         (Iba bulharské znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
         so zreteľom na smernicu Rady 90/425/EHS z 26. júna 1990 týkajúcu sa veterinárnych kontrol uplatňovaných v obchode vnútri Únie s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
         keďže:
         
                     (1)
                  
                  
                     Africký mor ošípaných je infekčná vírusová choroba, ktorá postihuje populácie domácich a divo žijúcich ošípaných a môže mať závažný vplyv na ziskovosť chovu ošípaných, keďže môže narušiť obchod v rámci Únie a vývoz do tretích krajín.
                  
               
                     (2)
                  
                  
                     V prípade výskytu afrického moru ošípaných u divo žijúcich ošípaných existuje riziko rozšírenia pôvodcu choroby do iných populácií divo žijúcich ošípaných a chovov ošípaných. Obchodovaním so živými ošípanými alebo produktmi z nich sa teda môže rozšíriť z jedného členského štátu do druhého členského štátu a do tretích krajín.
                  
               
                     (3)
                  
                  
                     V smernici Rady 2002/60/ES (3) sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. Konkrétne v článku 15 smernice 2002/60/ES sa stanovujú určité opatrenia, ktoré sa majú prijať po potvrdení jedného alebo viacerých prípadov afrického moru ošípaných medzi divo žijúcimi ošípanými.
                  
               
                     (4)
                  
                  
                     Bulharsko informovalo Komisiu o aktuálnej situácii na svojom území, pokiaľ ide o africký mor ošípaných, a v súlade s článkom 15 smernice 2002/60/ES prijalo viacero opatrení vrátane vymedzenia infikovanej oblasti, v ktorej sa uplatňujú opatrenia podľa článku 15 uvedenej smernice, s cieľom zabrániť šíreniu tejto choroby.
                  
               
                     (5)
                  
                  
                     S cieľom predísť akémukoľvek zbytočnému narušeniu obchodu v rámci Únie a vytváraniu neodôvodnených prekážok obchodu tretími krajinami je potrebné vymedziť na úrovni Únie infikovanú oblasť v súvislosti s africkým morom ošípaných v Bulharsku v spolupráci s uvedeným členským štátom.
                  
               
                     (6)
                  
                  
                     Infikovaná oblasť v Bulharsku by sa preto mala uviesť v prílohe k tomuto rozhodnutiu a malo by sa stanoviť trvanie uvedenej regionalizácie. Trvanie regionalizácie bolo stanovené vzhľadom na epidemiológiu choroby a čas potrebný na vykonanie opatrení v súlade so smernicou 2002/60/ES.
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Bulharsko zabezpečí, aby ním vymedzená infikovaná oblasť, v ktorej sa uplatňujú opatrenia stanovené v článku 15 smernice 2002/60/ES, zahŕňala aspoň oblasti uvedené v prílohe k tomuto rozhodnutiu.
         
         
            Článok 2
            Toto rozhodnutie sa uplatňuje do 10. februára 2019.
         
         
            Článok 3
            Toto rozhodnutie je určené Bulharskej republike.
         
         
            V Bruseli 9. novembra 2018
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 395, 30.12.1989, s. 13.
         
            (2)  Ú. v. ES L 224, 18.8.1990, s. 29.
         
            (3)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných, a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
      
      
         
            PRÍLOHA
            
                        Oblasti vymedzené ako infikovaná oblasť v Bulharsku, ako sa uvádza v článku 1
                     
                     
                        Deň ukončenia uplatňovania
                     
                  
                        V regióne Dobrič:
                        
                                    —
                                 
                                 
                                    v obci Kavarna:
                                    
                                                —
                                             
                                             
                                                Balgarevo,
                                             
                                          
                                                —
                                             
                                             
                                                Kavarna,
                                             
                                          
                                                —
                                             
                                             
                                                Sveti Nikola,
                                             
                                          
                                                —
                                             
                                             
                                                Kamen Brjag,
                                             
                                          
                                                —
                                             
                                             
                                                Hadži Dimitar,
                                             
                                          
                                                —
                                             
                                             
                                                Poručik Čunčevo,
                                             
                                          
                              
                                    —
                                 
                                 
                                    v obci Šabla:
                                    
                                                —
                                             
                                             
                                                Gorun,
                                             
                                          
                                                —
                                             
                                             
                                                Tiulenovo.
                                             
                                          
                              
                     
                        10. februára 2019